**REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OSNOVNA ŠKOLA BRŠADIN**

Duje Zaharića 1

32222 Bršadin

KLASA: 602-02/21-01/101

URBROJ: 2196-125-21-01

U Bršadinu, 07. listopada 2021.

Na temelju članka 107. Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 16/12, 86/12, 94/13, 152/14., 07/17., 68/18., 98/19. i 64/20) i članka 5. i 6. Pravilnika o postupku zapošljavanja te procjeni i vrednovanju kandidata za zapošljavanje Osnovne škole Bršadin, ravnateljica Osnovne škole Bršadin, Tatjana Lukić, prof, objavljuje:

**NATJEČAJ**

za popunu radnog mjesta

1. **Tajnik/ca školske ustanove,** na neodređeno nepuno radno vrijeme (upražnjeni poslovi), ukupno 20 sati tjedno, uz probni rad – 1 izvršitelj.

 UVJETI

1. završen sveučilišni diplomski studij pravne struke ili specijalistički studij javne uprave
2. završen preddiplomski stručni studij upravne struke

U vlastoručno potpisanoj prijavi je potrebno navesti sljedeće neophodne podatke: ime i prezime, adresu prebivališta odnosno boravišta, te kontakt podatke (broj telefona/mobitela i e-mail adresu).

**Uz pisanu prijavu kandidati su obvezni priložiti:**

* životopis,
* dokaz o državljanstvu,
* diplomu, odnosno dokaz o stečenoj stručnoj spremi
* dokaz nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi (ne starije od dana objave natječaja)
* elektronički zapis (potvrda) o podacima evidentiranim u matičnoj evidenciji HZMO-a (ne stariji od dana objave natječaja)

Isprave se prilažu u neovjerenoj preslici i ne vraćaju se kandidatu nakon završetka natječajnog postupka.

Na natječaj se mogu javiti osobe oba spola u skladu sa Zakonom o ravnopravnosti spolova (NN 82/08 i 69/17).

Kandidati koji se pozivaju na pravo prednosti pri zapošljavanju prema posebnom zakonu, dužni su u prijavi na natječaj pozvati se na to pravo i priložiti dokaze o ispunjavanju uvjeta iz natječaja te sve ostale dokaze kojima dokazuju prednost pri zapošljavanju prema posebnom zakonu.

Osobe koje se pozivaju na pravo prednosti sukladno članku 102. stavak 3. Zakona o hrvatskim braniteljima iz Domovinskog rata i članova njihovih obitelji (Narodne novine broj 121/17, 98/19, 84/21), članku 48. f Zakona o zaštiti vojnih i civilnih invalida rata ( Narodne novine broj 33/92, 77/92, 27/93, 58/93, 02/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18 i 32/20), te članku 48. Zakona o civilnim stradalnicima iz Domovinskog rata ( Narodne novine 84/21) duže su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine 127/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima i Domovinskog rata (Narodne novine 84/2021) uz prijavu na natječaj dužne su pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata.

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prava prednosti:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

U školi se nastava izvodi na hrvatskom jeziku i latiničnom pismu te na srpskom jeziku i ćiriličnom pismu.

Zapošljavanju će prethoditi pismeno testiranje kandidata i intervju.

Na mrežnoj stranici Škole bit će objavljene obavijesti koje se odnose na testiranje. Sve kandidate koji su pravodobno dostavili potpunu prijavu sa svim prilozima odnosno ispravama i koji ispunjavaju uvjete natječaja, Povjerenstvo će pozvati na testiranje prema odredbama Pravilnika o postupku zapošljavanja te procjeni i vrednovanju kandidata za zapošljavanje Osnovne škole Bršadin.

Kandidati su obvezni predočiti identifikacijsku ispravu prije pismene i usmene provjere.

Kandidat koji nije pristupio testiranju ili intervjuu, ne smatra se kandidatom.

Kandidat prijavom na natječaj daje privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka.

Rok za podnošenje prijave je **8 dana** od dana objave natječaja na mrežnim stranicama i oglasnim pločama Osnovne škole Bršadin, Bršadin i Hrvatskog zavoda za zapošljavanje, **07.10.2021. do 15.10.2021.**.,  na adresu škole OSNOVNA ŠKOLA BRŠADIN, DUJE ZAHARIĆA 1, 32222 BRŠADIN,  s naznakom „ZA NATJEČAJ“.

Nepotpune i nepravodobne prijave neće se razmatrati.

Prije sklapanja ugovora o radu odabrani kandidat/kinja dužan/na je sve priloge odnosno isprave dostaviti u izvorniku.

S izabranim kandidatom/kandidatkinjom koji/a zasniva radni odnos na neodređeno vrijeme, ugovara se probni rad, sukladno zakonskim propisima.

Kandidati će o rezultatima natječaja biti obaviješteni putem oglasne ploče i mrežne stranice Osnovne škole Bršadin - <http://os-brsadin.skole.hr/>.

Ravnateljica:

\_\_\_\_\_\_\_\_\_\_\_\_\_\_\_\_\_

Tatjana Lukić, prof.